钦定古今图书集成/理学汇编/文学典/第024卷 > 枣据〈腆嵩〉
## 钦定古今图书集成/理学汇编/文学典/第024卷 > 枣据〈腆嵩〉

按《晋书文苑传》，“据字道彦，颍川长社人也。本姓棘，其
先避仇，改焉。父叔袆，魏钜鹿太守。据美容貌，善文辞，
弱冠辟大将军府，出为山阳令，有政绩，迁尚书郎，转
右丞。贾充伐吴，请为从事中郎。军还，徙黄门侍郎、冀
州刺史，太子中庶子。太康中卒，时年五十馀。所著诗
赋论四十五首，遇乱多亡失。子腆，字元方，亦以文章”
显，永嘉中为襄城太守。弟嵩，字台产，才艺尤美，为太
子中庶子、散骑常侍，为石勒所杀。